Document ID: 32011R0085

PADOMES ĪSTENOŠANAS REGULA (ES) Nr. 85/2011
(2011. gada 31. janvāris),
ar kuru īsteno Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā
EIROPAS SAVIENĪBAS PADOME,
ņemot vērā Padomes Regulu (EK) Nr. 560/2005 (2005. gada 12. aprīlis), ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (1), jo īpaši tās 11.a panta 2. punktu,
tā kā:
(1)
Padome 2005. gada 12. aprīlī pieņēma Regulu (EK) Nr. 560/2005.
(2)
Ņemot vērā situācijas nopietnību Kotdivuārā, Regulas (EK) Nr. 560/2005 IA pielikumā ietvertajā to personu un vienību sarakstā, kurām piemēro ierobežojošus pasākumus, būtu jāiekļauj arī citas personas un vienības,
IR PIEŅĒMUSI ŠO REGULU.
1. pants
Šīs regulas pielikumā norādītās personas un vienības, iekļauj Regulas (EK) Nr. 560/2005 IA pielikumā ietvertajā sarakstā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 31. janvārī

Labels: 3
18
14
5